|  |  |  |
| --- | --- | --- |
| logo_UPatras_new |  |  |

**ΠΡΟΓΡΑΜΜΑ ΠΡΑΚΤΙΚΗ ΑΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ:**

ΠΟΛΙΤΙΚΩΝ ΜΗΧΑΝΙΚΩΝ

Επιστημονικός Υπεύθυνος: Ιωάννης Δ. Μαναριώτης ([**idman@upatras.gr**](mailto:idman@upatras.gr))

Ημερομηνία: 01/02/2023

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΠΡΟΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ ΓΙΑ ΠΡΑΓΜΑΤΟΠΟΙΗΣΗ ΠΡΑΚΤΙΚΗΣ ΑΣΚΗΣΗΣ ΑΚΑΔ. ΕΤΟΥΣ 2022-2023**

Με την παρούσα ανακοίνωση, γνωστοποιείται στις/στους φοιτήτριες/φοιτητές του Τμήματος Πολιτικών Μηχανικών του Πανεπιστημίου Πατρών, η έναρξη του προγράμματος *«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023»* με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού, σαράντα εννέα (49) φοιτητές και φοιτήτριες που βρίσκονται στο 9ο εξάμηνο σπουδών και πάνω, θα έχουν τη δυνατότητα να εργαστούν με πλήρες ωράριο και υποχρεώσεις, σε Ιδιωτικούς ή Δημόσιους Φορείς Απασχόλησης σε πανελλήνια κλίμακα.

Για τη συμμετοχή στην Πρακτική Άσκηση δεν υπάρχουν προαπαιτούμενα μαθήματα. Φοιτητές που συμμετείχαν στο πρόγραμμα της Πρακτικής Άσκησης κατά τα προηγούμενα έτη, δεν είναι επιλέξιμοι.

Η υποχρεωτική διάρκεια της Πρακτικής Άσκησης ορίζεται σε 3 συνεχόμενους μήνες

μέσα στο παρακάτω διάστημα:

|  |  |
| --- | --- |
| Ημερομηνία έναρξης περιόδου Πρακτικής Άσκησης: | 01/04/2023 |
| Ημερομηνία λήξης περιόδου Πρακτικής Άσκησης: | 30/09/2023 |

Προβλέπεται αμοιβή (269,89 € το μήνα) και ασφάλεια (1% κατά κινδύνου).

Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας*.*

Η προθεσμία υποβολής αιτήσεων συμμετοχής είναι από 01/02/2023 έως 15/2/2023 και ώρα 23:59 (εκπρόθεσμες αιτήσεις θα απορρίπτονται).

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Πολιτικών Μηχανικών αποτελείται από τους κάτωθι:

1. Ιωάννης Μαναριώτης, Αναπλ. Καθηγητής (Πρόεδρος),

**2.** Πολυχρόνης Οικονόμου (Γραμματέας), Αναπλ. Καθηγητής,

**3.** Παναγιώτης Πελέκης Επίκ. Καθηγητής (Μέλος).

Αναπληρωματικά Μέλη:

**1.** Μανόλης Σφακιανάκης, Επίκ. Καθηγητής (Πρόεδρος),

**2.** Αγγελική Περδίου, Επίκ. Καθηγήτρια (Γραμματέας),

**3.** Ευγενία Πετροπούλου, Αναπλ. Καθηγήτρια (Μέλος).

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| 01/02/2023 | Δημοσιοποίηση ανακοίνωσης προγράμματος για το Ακαδ. έτος 2022-2023 |
| 15/2/2023 | Λήξη προθεσμίας υποβολής αίτησης συμμετοχής |
| 17/2/2023 | Δημοσιοποίηση των προσωρινών αποτελεσμάτων |
| 18-22/02/2023 | Υποβολή ενστάσεων |
| 25/02/2023 | Ανακοίνωση οριστικών αποτελεσμάτων |
| 1/4/2023, 1/5/2023, 1/6/2023, 1/7/2023 | Έναρξη πρακτικής άσκησης |

**ΔΙΑΔΙΚΑΣΙΑ ΥΠΟΒΟΛΗ ΑΙΤΗΣΕΩΝ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν (λαμβάνοντας αριθμό πρωτοκόλλου) σε ηλεκτρονική μορφή μέσω του Ιδρυματικού τους e-mail, στη Γραμματεία του Τμήματος (civil@upatras.gr):

1. Αίτηση Συμμετοχής Φοιτητή στην Πρακτική Άσκηση (Αναζητήστε το έντυπο

«ΑΙΤΗΣΗ\_Πρακτική\_2022\_2023.pdf» στην ιστοσελίδα του Τμήματος Πολιτικών Μηχανικών: [*https://www.civil.upatras.gr/index.php/praktikh/*](https://www.civil.upatras.gr/index.php/praktikh/%20)

1. Πιστοποιητικό Αναλυτικής Βαθμολογίας
2. Τυχόν παραιτήσεις γίνονται με υπεύθυνη δήλωση προς την Γραμματεία του Τμήματος και οι θέσεις συμπληρώνονται από τους επιλαχόντες.

**ΚΡΙΤΗΡΙΑ ΕΠΙΛΟΓΗΣ**

Ύστερα από τον έλεγχο των στοιχείων των αιτήσεων από την επιτροπή επιλογής του Τμήματος οι υποψήφιοι κατατάσσονται σύμφωνα με τον ακόλουθο αλγόριθμο:

**10-0.3 x Εξάμηνο Φοίτησης-0.2 x Αριθμός οφειλόμενων μαθημάτων μέχρι απονομή διπλώματος+0.50 x ΜΟ Βαθμολογίας**

Διευκρινίζεται ότι στον αριθμό των οφειλόμενων μαθημάτων δεν περιλαμβάνονται τα μαθήματα που δεν έχουν ακόμα εξεταστεί ή έχουν εξεταστεί αλλά δεν έχει καταχωρηθεί οριστική βαθμολογία στην ηλεκτρονική γραμματεία*.*

Σε περίπτωση που δηλωθούν αναληθή στοιχεία, ο υποψήφιος φοιτητής/τρια, αποκλείεται από την επιλογή.

Μετά την ανακοίνωση της κατάταξης των ενδιαφερόμενων, ενστάσεις υποβάλλονται στην Επιτροπή Ερευνών.

Σε περίπτωση ισοβαθμίας επιλέγεται ο φοιτητής με το μεγαλύτερο ΜΟ βαθμολογίας.

**ΕΝΣΤΑΣΕΙΣ**

Οι φοιτητές έχουν τη δυνατότητα να υποβάλλουν ενστάσεις στην Επιτροπή Προσφυγών & Ενστάσεων του ΕΛΚΕ, εντός 5 ημερών από την επομένη της ανάρτησης των προσωρινών αποτελεσμάτων αξιολόγησης.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

Αναπληρωτής Καθηγητής Ιωάννης Μαναριώτης  
Επιστημονικά Υπεύθυνος της ΠρακτικήςΆσκησηςτου Τμήματος Πολιτικών Μηχανικών

Η παρούσα ανακοίνωση θα αναρτηθεί:

* στην ιστοσελίδα του Προγράμματος: [*https://praktiki.upatras.gr/*](https://praktiki.upatras.gr/)
* στην ιστοσελίδα του Τμήματος [https://www.civil.upatras.gr/index.php/praktikh](https://www.civil.upatras.gr/index.php/praktikh/)

και θα τοιχοκολληθεί:

* στη Γραμματεία του Τμήματος
* στο Γραφείο του Επιστ. Υπευθύνου

Με τιμή,

Ο Επιστημονικά Υπεύθυνος Πρακτικής Άσκησης

Τμήματος Πολιτικών Μηχανικών

Ι.Μαναριώτης

…………………………………

………………………………